Mamlakatini Rossiyadan himoya qilish uchun qaytgan sobiq prezident, Boliviyada e’lon qilingan salib yurishi, harbiylarga qarshi chiqqan odamlar. 17-yanvar suratlari

O‘zbekiston va dunyo bo‘ylab olingan sara suratlarni taqdim etamiz.

 Buyuk Britaniyada 15 millionga yaqin odamda koronavirus holatlari qayd etildi va 150 000 dan ortiq odam vafot edi. Suratda: Londondagi COVID-19 qurbonlari xotirasiga bag‘ishlangan yodgorlik devori yaqinidagi ayol.

 Toshkent shahri “Abu saxiy” bozori yaqinida arava tortib ketayotgan yigit.

 Madriddagi Avliyo Entoni kunida hayvonlarni ulug‘lash jarayoni.

 Qozog‘istondan qaytgan rossiyalik KXShT kuchlari COVID-19 tarqalishining oldini olish maqsadida dezinfeksiyadan o‘tkazildi.
 “O‘zbekistonning KXShTga a’zoligini tiklash huquqiy nuqtayi nazardan noto‘g‘ri bo‘ladi” — Markaziy Osiyo bo‘yicha mutaxassis Oybek Sirojov

 Yangi Dehlida Respublika kuni munosabati bilan o‘tkaziladigan parad repetitsiyasi.

 Boliviya hukumati vaksinalarni mamlakatning eng chekka hududlariga yetkazish uchun “Hayot uchun salib yurishi” dasturini boshladi.

 AQShning Janubiy Karolina shtatida kuchli qor yog‘di.

 To‘lin oy kuni munosabati bilan buddaviylar diniy marosimi, Shri-Lanka.

 Shimoliy Koreya Sharqiy dengizga ikkita noma’lum ballistik raketa uchirdi.

 Londondagi Battersea Powerstation yorug‘lik shousi.

 Peshovarda Pokiston uchun noodatiy sovuq qish kuzatilmoqda.

 Manila jamoat transportida emlanmaganlarni tashish taqiqlandi.
 O‘zbekistonga 310 ming dozadan ortiq Pfizer vaksinasi olib kelindi

 Sudan poytaxti Xartumda qariyb uch oy oldin sodir bo‘lgan harbiy to‘ntarishga qarshi chiqqan odamlar.

 Oy Buyuk Britaniyaning Yorkshir grafligidagi Uitbi Abbey ibodatxonasi orqasida botmoqda. 2022-yilning birinchi to‘lin oyi dushanba oqshomiga to‘g‘ri keldi.

 Xitoyning Pekin shahridagi ko‘chada velosipedda ketayotgan kishi.

 Ivanova shahrida qutqaruvchilar pravoslavlarning Epifaniya bayrami oldidan muz bilan qoplangan Volgada teshik ochishdi. Bayramda erkaklar sovuq suvga sakrashi urf bo‘lgan.

 Ukrainaning sobiq rahbari Pyotr Poroshenko Kiyev yaqinidagi aeroportga kelganidan keyin pasporti tekshirilmoqda. Hibsga olish xavfiga qaramay, u Ukrainani Rossiya bosqinidan himoya qilishga yordam berishga va‘da berdi.
 Pyotr Poroshenko Ukrainaga qaytib keldi. U davlatga xiyonatda ayblanib hibsga olinishi mumkin

 Sharqiy Xitoyning Jiangsu provinsiyasi, Nankin shahrida yilning birinchi to‘lin oyiga bag‘ishlangan bayramdan oldin to‘xtab turgan tezyurar poyezdlar.

 Pitsburgning Lorensvill tumanidagi qorli ko‘chadan itini ko‘tarib o‘tayotgan piyoda.

 Malayziyaning Kuala-Lumpur shahrida bo‘lib o‘tadigan Taypusam festivali oldidan hind dindorlari “Paal Kudam”ni (sut xumlari) ko‘tarib yuribdi.
Avvalgi kunlarning fotogalereyalari: